Babelscape/SREDFM huggingface dataset:
Η Λαίδη και ο Αλήτης

Η Λαίδη και ο Αλήτης είναι αμερικανική ρομαντική ταινία μιούζικαλ κινουμένων σχεδίων του 1955 σε παραγωγή Γουώλτ Ντίσνεϋ, η οποία διανεμήθηκε από την Buena Vista Distribution. Αποτελεί την 15η ταινία κινουμένων σχεδίων μεγάλου μήκους της Disney και υπήρξε η πρώτη ταινία κινουμένων σχεδίων που γυρίστηκε χρησιμοποιώντας τη διαδικασία CinemaScope για κινηματογραφική προβολή ευρείας εικόνας.

Βασισμένη στην ιστορία του περιοδικού "Cosmopolitan", «Happy Dan, The Cynical Dog» του Γουόρντ Γκριν, η "Λαίδη και ο Αλήτης" αφηγείται την ιστορία ενός θηλυκού Αμερικανικού Κόκερ Σπάνιελ με το όνομα Λαίδη, η οποία ζει με μία εκλεπτυσμένη οικογένεια της μεσαίας τάξης, κι ενός αρσενικού αδέσποτου μη καθαρόαιμου σκύλου με το όνομα Αλήτης. Όταν οι δύο σκύλοι συναντιούνται, ξεκινούν ένα ταξίδι γεμάτο ρομαντικές περιπέτειες και τελικά ερωτεύονται.

"Η Λαίδη και ο Αλήτης" κυκλοφόρησε στις κινηματογραφικές αίθουσες στις 22 Ιουνίου 1955 και υπήρξε εμπορική επιτυχία. Εκείνη την περίοδο, η ταινία έλαβε μικτές προς αρνητικές κριτικές από τους κριτικούς, αλλά με την πάροδο του χρόνου οι κριτικές από τους πιο σύγχρονους κριτικούς ήταν γενικά θετικές, με την ταινία να αποτελεί σήμερα μία από τις καλύτερες ταινίες κινουμένων σχεδίων της Disney. Η σκηνοθεσία ανήκει στους Κλάιντ Τζερόνιμι, Ουίλφρεντ Τζάκσον και Χάμιλτον Λάσκε, ενώ τις φωνές τους στους ήρωες χαρίζουν οι Μπάρμπαρα Λούντι, Λάρι Ρόμπερτς, Μπιλ Τόμσον, Μπιλ Μπαουκόμ, Βίρνα Φέλτον και Πέγκι Λι.

Μία συνέχεια με τίτλο "Η Λαίδη και ο Αλήτης ΙΙ: Η περιπέτεια του Σκαμπ", κυκλοφόρησε απευθείας σε βίντεο στις 27 Φεβρουαρίου 2001. Μία live-action προσαρμογή έκανε πρεμιέρα στις 12 Νοεμβρίου 2019 στη διαδικτυακή streaming υπηρεσία της Disney, Disney+.
Inonotus

Το Ινονότους (Inonotus) είναι ένα γένος μυκήτων στην οικογένεια Hymenochaetaceae. Το γένος περιγράφηκε από τον Petter Karsten το 1879, εκτιμάται ότι περιέχει περίπου 80 είδη "sensu lato" και 30 είδη "sensu stricto". 

Το όνομα προέρχεται από Ίνο "που" σημαίνει "ινώδες" και το "ουτ που" σημαίνει "αυτί" .
A Bola TV

Η A Bola TV είναι πορτογαλικό καλωδιακό και δορυφορικό τηλεοπτικό κανάλι. Είναι αθλητικό κανάλι που ανήκει στην ίδια εταιρεία που κατέχει την πορτογαλική αθλητική εφημερίδα "A Bola", που διανέμεται στην Πορτογαλία, στην πορτογαλική διασπορά και στην πορτογαλόφωνη Αφρική. Το περιεχόμενο αφορά κυρίως το ποδόσφαιρο, αλλά και πολλά άλλα αθλήματα, ακόμα και μερικά show της F1.

Το κανάλι εμφανίστηκε μετά από συμφωνία μεταξύ της Sociedade Vicra Desportiva και της MEO και υπέγραψε σύμβαση αποκλειστικότητας με αυτήν την πλατφόρμα. Ενώ είναι περιορισμένη στην Πορτογαλία, είναι ευρέως διαθέσιμη στην Αφρική.
Καρακαλπακστάν

Το Καρακαλπακστάν ( / , ), επίσημα γνωστή ως Δημοκρατία του Καρακαλπακστάν ( / ; ) είναι αυτόνομη δημοκρατία εντός του Ουζμπεκιστάν. Η δημοκρατία καταλαμβάνει το ένα τρίτο του Ουζμπεκιστάν περίπου. Πρωτεύουσα είναι το Νούκους (Νο'κις / "" / ). Η Δημοκρατία του Καρακαλπακστάν έχει έκταση 160.000 τ.χλμ. Καταλαμβάνει την Χορασμία, παρόλο που στην κλασική περσική λογοτεχνία είναι γνωστή ως Κατ ().
Μπαρ-συρ-Ωμπ

Το Μπαρ-συρ-Ωμπ (γαλλικά: Bar-sur-Aube) είναι γαλλική κοινότητα, υπονομαρχία του νομού Ωμπ στην περιοχή Γκραντ Εστ, στα βορειοανατολικά της Γαλλίας.

Έχει πληθυσμό 4.950 κατοίκους (2016) και είναι το κέντρο της ευρύτερης αστικής περιοχής με 8.651 κατοίκους.

Περιτριγυρισμένη από τους λόφους και τους αμπελώνες της Καμπανίας, η πόλη διασχίζεται από τον ποταμό Ωμπ, από τον οποίο προέρχεται το όνομά της.

Οι κάτοικοι του ονομάζονται Μπαραλμπέν ή Μπαρσυρωμπουά (ζ).
Sukhoi Su-25

Το Sukhoi Su-25 Grach (Όνομα αναφοράς του ΝΑΤΟ: Frogfoot) είναι μονοθέσιο αεροσκάφος, διπλού κινητήρα που αναπτύχθηκε στη Σοβιετική Ένωση από την Σουχόι. Σχεδιάστηκε για να παρέχει στενή αεροπορική υποστήριξη στις σοβιετικές επίγειες δυνάμεις. Το πρώτο πρωτότυπο έκανε την πρώτη του πτήση στις 22 Φεβρουαρίου 1975. Μετά το τεστ, το αεροσκάφος μπήκε σε σειρά παραγωγής το 1978 στην Τιφλίδα στη Γεωργιανή Σοβιετική Σοσιαλιστική Δημοκρατία.

Στις πρώτες παραλλαγές συμπεριλαμβάνονταν το εκπαιδευτικό δύο θέσεων Su-25UB, το Su-25BM για ρυμούλκηση στόχων και το Su-25K για τους πελάτες εξαγωγών. Ορισμένα αεροσκάφη αναβαθμίστηκαν στο πρότυπο Su-25SM το 2012. Τα Su-25T και Su-25TM (επίσης γνωστά ως Su-39) ήταν περαιτέρω εξελίξεις, που δεν παράγονται σε σημαντικό αριθμό. Τα Su-25 και Su-34 ήταν τα μόνα τεθωρακισμένα αεροσκάφη σταθερής πτέρυγας στην παραγωγή το 2007. Τα Su-25 βρίσκονται σε υπηρεσία με τη Ρωσία, με άλλα μέλη της CIS και με χώρες εξαγωγών.

μικρογραφία
Το αεροσκάφος έχει δει πολλούς πολέμους κατά τη διάρκεια των περισσότερων από 30 ετών λειτουργίας του. Είχε έντονη εμπλοκή στον σοβιετικό-αφγανικό πόλεμο, πετώντας αντι-εξεγερτικές αποστολές εναντίον των Μουτζαχεντίν. Η ιρακινή Πολεμική Αεροπορία χρησιμοποίησε το Su-25 κατά του Ιράν κατά τη διάρκεια του πολέμου Ιράν-Ιράκ του 1980-88. Τα περισσότερα καταστράφηκαν αργότερα ή πετάχτηκαν στο Ιράν κατά τον πόλεμο του Περσικού Κόλπου το 1991. Η πολεμική αεροπορία της Γεωργίας χρησιμοποίησε το Su-25 κατά τη διάρκεια του πολέμου της Αμπχαζίας από το 1992 έως το 1993. Η πολεμική αεροπορία της Βόρειας Μακεδονίας χρησιμοποίησε το Su-25 εναντίον Αλβανών αντάρτων στη σύγκρουση του 2001 στην Πρώην Γιουγκοσλαβική Δημοκρατία της Μακεδονίας και το 2008 η Γεωργία και η Ρωσία χρησιμοποίησαν το Su- 25 στον Γεωργιανό πόλεμο. Τα αφρικανικά κράτη, συμπεριλαμβανομένης της Ακτής του Ελεφαντοστού, του Τσαντ και του Σουδάν, χρησιμοποίησαν το Su-25 για τοπικές εξεγέρσεις και εμφύλιους πολέμους. Πρόσφατα, το Su-25 έχει χρησιμοποιηθεί στη ρωσική παρέμβαση στον εμφύλιο πόλεμο της Συρίας.

Κατηγορία:Αεροσκάφη Sukhoi
Νοζάν-συρ-Σεν

Το Νοζάν-συρ-Σεν (γαλλικά: Nogent-sur-Seine) είναι γαλλική κοινότητα, υπονομαρχία του νομού Ωμπ στην περιοχή Γκραντ Εστ, στα βορειοανατολικά της Γαλλίας. Έχει πληθυσμό 5.973 κατοίκους (2016).

Οι κάτοικοί του ονομάζονται Νοζανταί (ζ).
Φρέντρικ Μπάγερ

Ο Φρέντρικ Μπάγερ (21 Απριλίου 1837 - 22 Ιανουαρίου 1922) ήταν ένας Δανός συγγραφέας, δάσκαλος και πασιφιστής πολιτικός, ο οποίος το 1908 βραβεύτηκε με το Νόμπελ Ειρήνης, μαζί με τον Κλας Πόντους Άρνολντσον.
Γιαν Σμιτ

Ο Γιαν Σμιτ (γεννημένος στις 31 Δεκεμβρίου 1985) είναι ολλανδός τραγουδιστής, τηλεοπτικός παρουσιαστής, ηθοποιός και ποδοσφαιρικός σκηνοθέτης. Ο Smit τραγουδά ως επί το πλείστον τα ολλανδικά τραγούδια σε ένα είδος γνωστό ως μουσική του Volendam. Εκτός από την σόλο καριέρα του, το 2015 ο Smit προσχώρησε στο Schlager τρίο "KLUBBB3", και το 2017 στους "Toppers". Ως τηλεοπτικός παρουσιαστής, εργάστηκε σε προγράμματα όπως οι καλύτεροι τραγουδιστές στην Ολλανδία και το Φεστιβάλ Μουσικής στην πλατεία. Από το 1999, ο Smit έχει υπηρετήσει ως πρεσβευτής των SOS Children's Villages και είναι μέλος του διοικητικού συμβουλίου του ποδοσφαιρικού συλλόγου FC Volendam.
Άρνοστ Λούστιγκ

Ο Άρνοστ Λούστιγκ (Τσεχικά: Arnošt Lustig, 21 Δεκεμβρίου 1926 - 26 Φεβρουαρίου 2011) ήταν ένας διακεκριμένος Τσέχος Εβραίος συγγραφέας μυθιστορημάτων, διηγημάτων, θεατρικών έργων και σεναρίων, τα έργα του οποίου συχνά αφορούσαν το Ολοκαύτωμα.
Γκουαλγκάνο Ριντέλ

Ο Γκουαλγκάνο Ριντέλ (γαλλικά: "Gualganus Ridelle"), ήταν ο τρίτος και τελευταίος κόμης του του Ποντεκόρβο, και δούκας της Γκαέτα από, περίπου, το 1091 έως περίπου το 1103. Ήταν γιος και διάδοχος του Ρενώ Ριντέλ.

Μετά το θάνατο του πρίγκιπα Ζοτρντέν Α΄ της Κάπουα, ο Γκουαλγκάνο, οι Καπουάνοι και οι Γκαέτες εξεγέρθηκαν και ο νέος πρίγκιπας, ο Ριχάρδος Β΄, αναγκάστηκε να εγκαταλείψει την Κάπουα για το οικογενειακό προπύργιο της Αβέρσα, ενώ ο Δούκας Ρενώ της Γκαέτα έπρεπε να εγκαταλείψει την Γκαέτα για το αγροτικό προπύργιο της οικογένειάς του στο Ποντεκόρβο.

Το 1092 ή το 1093, ένας άντρας σκοτεινού υποβάθρου, ο Λανδόλφος, εγκαταστάθηκε ως δούκας στη Γκαέτα. Μετά τον θάνατο του Ρενώ, ο Γκουαλγκάνο συνέχισε να διεκδικεί την Γκαέτα από το κάστρο του Ποντεκόρβο μέχρι το θάνατό του, περίπου το 1103 ή λίγο μετά. Ίσως να έχει ανακτήσει τον έλεγχο σε κάποιο σημείο.

Λίγο πριν από το 1100, ο Γκουαλγκάνο παντρεύτηκε τη Καρότα, κόρη του Κόμη Ράνουλφ Α΄ του Καϊάτζο και της συζύγου του Σίμπιλας. Δεν είχαν παιδιά και με το θάνατο του Γκουαλγκάνο ο Ιταλικός κλάδος της οικογένειας Ριντέλ εξαφανίστηκε. Η Γκαέτα βρίσκεται στη συνέχεια στα χέρια ενός άλλου Νορμανδού, του Γκιγιώμ ντε Μπλοσεβίλ, ο οποίος ίσως και να είχει εκδιώξει τον Γκουαλγκάνο αντί να περιμένει τον θάνατό του. Το Ποντεκόρβο πέρασε στη χήρα του, την αδερφή του Κόμη Ροβέρτου του Καΐζαζο και τον ξάδελφό του Πρίγκιπα Ριχάρδου Β΄. Υποτίθεται ότι συνωμότησε με τους εχθρούς του Ριχάρδου και έτσι έχασε τον Ποντεκόρβο και το έδωσε στον αδερφό της, ο οποίος στη συνέχεια εν μέρει στο Αβαείο του Μόντε Κασσίνο στις 13 Ιανουαρίου 1105.
Λίμνη Απανάς

thumb|right|295px|Η λίμνη Απανάς
Η λίμνη Απανάς ("Apanás"), επισήμως Λίμνη Απανάς-Αστούριας, είναι τεχνητή λίμνη, που βρίσκεται στη βόρεια Νικαράγουα, στο διαμέρισμα Χινοτέγα, κοντά στα σύνορα με την Ονδούρα. Δημιουργήθηκε από το Φράγμα Μανκοτάλ στον ποταμό Τούμα, παραπόταμο του Ρίο Γκράντε δε Ματαγάλπα. Η λίμνη Απανάς έχει μέση έκταση 45,90 τετραγωνικά χιλιόμετρα και είναι η μεγαλύτερη τεχνητή λίμνη στη Νικαράγουα. Από τις 8 Νοεμβρίου 2001 αποτελεί «Υγροβιότοπο Διεθνούς Σημασίας» που προστατεύεται από τη Σύμβαση Ραμσάρ.

Το νερό από τη λίμνη παράγει μεγάλο μέρος της υδροηλεκτρικής ενέργειας της Νικαράγουας.
Μητροπολιτική κυβέρνηση του Τόκιο

[[Κτήριο της Μητροπολιτικής Κυβέρνησης του Τόκυο|Κτίριο της Μητροπολιτικής Κυβέρνησης του Τόκiο]]
Η Μητροπολιτική κυβέρνηση του Τόκιο (東京都庁, Tōkyōto-chō) είναι η κυβέρνηση της μητρόπολης του Τόκιο. Μία από τις 47 νομαρχίες της Ιαπωνίας, η κυβέρνηση αποτελείται από εκλεγμένο κυβερνήτη και συνέλευση. Το κτίριο της Μητροπολιτικής Κυβέρνησης του Τόκιου βρίσκεται στο τμήμα της Σιντζούκου. Η μητροπολιτική κυβέρνηση διαχειρίζεται τα ειδικά τμήματα, τις πόλεις, τις κωμοπόλεις και τα χωριά που αποτελούν μέρος της μητρόπολης του Τόκιο. Με πληθυσμό περίπου 14 εκατομμύρια που ζουν εντός των ορίων της, η μητροπολιτική κυβέρνηση ασκεί σημαντική πολιτική δύναμη στην Ιαπωνία.
Ναμ Ιλ

Ο Ναμ Ιλ (κορεατικά: 남일, "Nam Il", 5 Ιουνίου 1915 - 7 Μαρτίου 1976) ήταν Βορειοκορεάτης, γεννηθείς στη Ρωσία, στρατιωτικός και ένας από τους υπογράφοντες της Συμφωνίας Παύσης Πυρών στον Κορεατικό Πόλεμο. Γεννήθηκε στην Ανατολική Ρωσία ως Γιάκοβ Πέτροβιτς Ναμ και σύμφωνα με τη σοβιετική πολιτική οι Κορεάτες μεταφέρονταν στην Κεντρική Ασία. Σπούδασε σε στρατιωτική σχολή στην Τασκένδη και αργότερα πολέμησε ως αξιωματικός στον Κόκκινο Στρατό, κατά τη διάρκεια του Δευτέρου Παγκοσμίου Πολέμου. Μάλιστα, συμμετείχε σε μεγάλες μάχες του πολέμου, όπως στη Μάχη του Στάλινγκραντ. Όταν δεν υπηρετούσε τον στρατό, βρισκόταν στον εκπαιδευτικό τομέα. 

Το 1946 πήγε να εργαστεί στη Βόρεια Κορέα, όπου βρισκόταν υπό σοβιετικό έλεγχο τότε, αφήνοντας πίσω του τη γυναίκα του και την κόρη του. Μόλις ξέσπασε ο Πόλεμος της Κορέας πήγε αμέσως να πολεμήσει. Το 1953, έγινε Στρατηγός του Στρατού. Πίσω στο 1951, όταν ο Πόλεμος το επέτρεπε, ο Ναμ ως κομμουνιστικός αντιπρόσωπος συμμετείχε στις συζητήσεις κατάπαυσης πυρών. Ήταν γνωστός τότε για το κεχριμπαρένιο του πιπάκι. Μετά το τέλος του πολέμου διορίστηκε Υπουργός Εξωτερικών Υποθέσεων. Κι εκείνη την περίοδο αυτός κι ένας άλλος ένας Ρωσο-Κορεάτης, βοήθησαν τον Κιμ Ιλ-σουνγκ να αποδεσμεύσει τη Βόρεια Κορέα, από τη σοβιετική επιρροή. O Ναμ και ο Πανγκ Χακ-σε ήταν ένας από τους λίγους Βορειοκορεάτες γεννηθείς στη Ρωσία, που διέφυγαν των εκκαθαρίσεων της δεκαετίας του 1950. 

Στις 7 Οκτωβρίου του 1976 ανακοινώνεται επίσημα ότι πεθαίνει από σύγκρουση με φορτηγό ενόσω οδηγούσε. Αρκετοί υποπτεύθηκαν ότι δεν επρόκειτο για ατύχημα, μάλιστα κάποιοι κατηγόρησαν ακόμα και τον Κιμ Τζονγκ-ιλ, ότι το οργάνωσε, αλλά η αλήθεια είναι ότι τότε δεν είχε ισχύ. Άλλοι λένε ότι ήταν δουλειά του Κιμ Ιλ-σουνγκ. Ο γιός του, που ζούσε στη Σοβιετική Ένωση, πήγε στη Βόρεια Κορέα για να διερευνήσει την υπόθεση ανεπιτυχώς και επέστρεψε πίσω. Ο Ναμ Ιλ είναι σήμερα ενταφιασμένος στο Κοιμητήριο των Μαρτύρων Επαναστατών και έως και σήμερα, μη έχοντας την τύχη των υπολοίπων συμπατριωτών του που πέθαναν στις εκκαθαρίσεις, ακόμα εμφανίζεται σε παραγράφους της ιστορίας της χώρας.
Σαρτόρι

Το Σαρτόρι είναι υποθαλάσιο λασποηφαίστειο στο Ιόνιο πέλαγος. Ανακαλύφθηκε την δεκαετία του 1990 και συγκαταλέγεται στα ενεργότατα λασποηφαίστια της περιοχής. Έκτοτε μελετάται επιστημονικά μέσα στα πλαίσια της αναζήτησης υδρογονανθράκων στην Μεσόγειο.
Επιχείρηση Μανγκούστα

Η Επιχείρηση Μανγκούστα (αγγλικά: Operation Mangoose), γνωστή και ως «Κουβανικό Σχέδιο» ήταν μια μυστική επιχείρηση της Κεντρικής Υπηρεσίας Πληροφορίων των Ηνωμένων Πολιτείων, η οποία διήρκεσε μεταξύ του 1961 και 1965.

Μετά την άνοδο στη εξουσία του Φιντέλ Κάστρο στη Κούβα, ο τότε Αμερικανός Προέδρος Ντουάιτ Αϊζενχάουερ τον Μάρτιο του 1960, ενέκρινε ένα σχέδιο της CIA για την ανατροπή του Κουβανού ηγέτη. Το σχέδιο με προϋπολογισμό ύψους 13 εκατομμυρίων δολαρίων περιλάμβανε μεταξύ άλλων, την εκπαίδευση «μιας παραστρατιωτικής δύναμης εκτός της Κούβας για δράσεις κατά του Κάστρο». 

Στις 30 Νοεμβρίου 1961, μυστικές επιχειρήσεις εναντίον της κυβέρνησης του Φιντέλ Κάστρο στην Κούβα εγκρίθηκαν επισήμως από τον Πρόεδρο Κένεντι και αφού προηγουμένως είχε πάρει το όνομα «Επιχείρηση Μανγκούστα» σε μια σύσκεψη στο Λευκό Οίκο στις 4 Νοεμβρίου 1961. Η επιχείρηση διεξήχθη με επικεφαλής τον Στρατηγό Έντουαρντ Λάνσντεϊλ και τέθηκε σε ισχύ μετά την αποτυχημένη Εισβολή στον Κόλπο των Χοίρων. 

Η Επιχείρηση είχε σαν βασικό στόχο την απομάκρυνση των κομμουνιστών από την εξουσία, η οποία ήταν πρωταρχικής σημασίας της κυβέρνησης Κένεντι. Ένα έγγραφο από το Υπουργείο Εξωτερικών των Ηνωμένων Πολιτειών επιβεβαιώνει ότι το σχέδιο είχε ως στόχο να «βοηθήσει την Κούβα να ανατρέψει το κομμουνιστικό καθεστώς», συμπεριλαμβανομένου του του Φιντέλ Κάστρο και στόχευσε «σε μια εξέγερση που μπορεί να λάβει χώρα στην Κούβα μέχρι τον Οκτώβριο του 1962». Οι Αμερικανοί υπεύθυνοι της χάραξης εξωτερικής πολιτικής επιθυμούσαν επίσης να δουν «μια νέα κυβέρνηση με την οποία οι Ηνωμένες Πολιτείες θα μπορούσαν να ζήσουν ειρηνικά».
Λατσίν

To Λατσίν ( , κυριολεκτικά "γεράκι") ή Μπερτζόρ ( ) είναι "de jure" μια πόλη και κέντρο της περιοχής Λατσίν του Αζερμπαϊτζάν. Από το 1992, η πόλη είναι κατηλειμμένη από την αυτοανακηρυχθείσα Δημοκρατία του Αρτσάχ. Κατά τη διάρκεια της κατοχής της, η πόλη μετονομάστηκε σε Μπερτζόρ και διοικείται ως κέντρο της περιοχής Κασατάγ. 

Η πόλη και η γύρω περιοχή χρησιμεύουν ως ο στρατηγικός διάδρομος του Λατσίν, ο οποίος συνδέει το Ναγκόρνο-Καραμπάχ με την Αρμενία.
Λασποηφαίστειο

thumb|right|300px|Λασποηφαίστειο στην περιοχή των Καρπαθίων.
Λασποηφαίστεια είναι μορφολογικες ηφαιστειόμορφες ανυψώσεις του εδάφους από τα οποία εκρέει λάσπη κορεσμένη και με άλλα χημικά συστατικά, όπως το μεθάνιο .

Ο σχηματισμός του είναι αποτέλεσμα τεκτονικών δρωμένων, της λεγόμενης «κρύας ηφαιστειότητας» ("διαπιισμός"), στην οποία ιζηματογενή πετρώματα αναβλύζουν μέσα από τον φλοιό της γης επειδή είναι πλούσια σε πηλό λόγω της σχετικά χαμηλής πυκνότητας και της ικανότητας διόγκωσης των αργιλικών ορυκτών. Η προαπαιτούμενη για αυτήν τη διαδικασία είναι συνήθως μια ταχεία καθίζηση των αποβλήτων αργίλου μέσα με ύδατα υπό υψηλή πίεση. Οι ίδιες συνθήκες κατάθεσης που ευνοούν το σχηματισμό ηφαιστείων λάσπης οδηγούν επίσης στο σχηματισμό εναποθέσεων υδρογονανθράκων, έτσι ώστε το ένα να συνοδεύει το άλλο. Ο λόγος για την έκρηξη ενός ηφαιστείου λάσπης μπορεί να είναι μια ξαφνική απελευθέρωση πίεσης από το υδατικό κορεσμένο ίζημα λόγω σεισμού, σε ορισμένες περιπτώσεις ηφαίστεια λάσπης προήλθαν επίσης από γεωτρήσεις κατά τη διάρκεια της εξερεύνησης ή της εξόρυξης πετρελαιοκηλίδων.
Αυτοκινητόδρομος Νίσι-Σέτο

μικρογραφία|Οδικό σήμα του Αυτοκινητόδρομου Νίσι-Σέτο.
Ο Αυτοκινητόδρομος Νίσι-Σέτο (ιαπωνικά: 西瀬戸自動車道　Νίσισετο Τζιντόσα-Ντο), γνωστός και ως Σιμανάμι Κάιντο (ιαπωνικά: しまなみ海道 ), είναι αυτοκινητόδρομος στην Ιαπωνία που ενώνει το Ονομίτσι του νομού Χιροσίμα με το Ιμαμπάρι του νομού Έχιμε. Έχει μήκος 59.4 χιλιόμετρα και διασχίζει την Εσωτερική Θάλασσα του Σέτο περνώντας από τις εννέα νήσους Γκέγιο. Ο αυτοκινητόδρομος αυτός αποτελεί έναν από τους τρεις κύριους οδικούς άξονες που συνδέουν τις νήσους Χόνσου και Σικόκου και είναι ο μόνος προσβάσιμος σε πεζούς και ποδηλάτες.

# https://www.jb-honshi.co.jp/english/customer_index/guide/zihodo/
Αλί Νταεΐ

Ο Αλί Νταεΐ (αγγλικά: "Ali Daei", περσικά: علی دایی , ορθή προφορά : Άλι Νταιί, γενν. 21 Μαρτίου 1969) είναι Ιρανός πρώην επαγγελματίας ποδοσφαιριστής, ο οποίος αγωνιζόταν ως κεντρικός επιθετικός και νυν προπονητής και επιχειρηματίας. Αυτή τη στιγμή είναι ο ιδιοκτήτης και διευθύνων σύμβουλος της εταιρείας Νταεΐ Σπορτ (Daei Sport).

Ο Νταεΐ ήταν αρχηγός της Εθνικής Ιράν και παραγωγικός σκόρερ, ο οποίος ήταν γνωστός για την ακρίβεια και την ικανότητά του στον αέρα. Είναι ο κορυφαίος σκόρερ όλων των εποχών σε επίπεδο εθνικών ομάδων με 109 γκολ που σημείωσε για το Ιράν, ένα επίτευγμα που αναφέρεται στο "Guinness World Records." Την επίδοση αυτή ισοφάρισε ο Κριστιάνο Ρονάλντο στις 23 Ιουνίου 2021. Κατά τη διάρκεια της σταδιοδρομίας του, ο Νταεΐ διορίστηκε Πρέσβης Καλής Θέλησης της UNICEF το 2001. Μετά τον τελευταίο του αγώνα για το Ιράν το 2006, ο Νταεΐ ήταν μέλος της επιτροπής ποδοσφαίρου της FIFA από τον Ιούνιο του 2007 έως το 2013.
Σερέσο Όσακα

Η Σερέσο Όσακα (ιαπωνικά: セレッソ大阪, Seresso Ōsaka) είναι ιαπωνικός επαγγελματικός ποδοσφαιρικός σύλλογος, με έδρα την Οσάκα. Η ομάδα συμμετέχει στην J1 League, την κορυφαία κατηγορία ποδοσφαίρου της χώρας. Το όνομα της ομάδας "Cerezo" (στα ισπανικά η κερασιά) είναι επίσης το λουλούδι της Οσάκα. Οι επίσημες έδρες της ομάδας βρίσκονται στην Οσάκα και στη Σακάι.
Σαγκάν Τόσου

Η Σαγκάν Τόσου (ιαπωνικά: サガン鳥栖, "Sagan Tosu") είναι ιαπωνικός επαγγελματικός ποδοσφαιρικός σύλλογος, με έδρα την Τόσου της Περιφέρειας Σαγκά. Η ομάδα συμμετέχει στην J1 League.

"Σαγκάν" είναι μια επινοημένη λέξη με δύο σημασίες πίσω από αυτήν. Ένα από τα ομόφωνα της είναι ο ψαμμίτης (砂岩, "sagan") στα ιαπωνικά. Αυτό συμβολίζει πολλά μικρά στοιχεία που ενώνονται για να σχηματίσουν ένα ανυπέρβλητο αντικείμενο, για παράδειγμα ως μεταφορά για μια ομάδα. Επίσης, το "Sagan Tosu" μπορεί να ερμηνευθεί ως «Τόσου της Σάγκα (Περιφέρεια)» στη διάλεκτο της περιοχής.
Ημέρα Ίδρυσης της Δημοκρατίας

Η Ημέρα Ίδρυσης της Δημοκρατίας (κορεατικά: 공화국 창건일), ή και Ημέρα Ανεξαρτησίας, είναι μία εθνική εορτή και αργία της Λαϊκής Δημοκρατίας της Κορέας, η οποία είναι ετήσια και γίνεται στις 9 Σεπτεμβρίου. Πρόκειται για μία από τις πιο σημαντικές εθνικές εορτές της Βόρειας Κορέας, μαζί με την Ημέρα του Ήλιου (γέννηση του Κιμ Ιλ-σουνγκ), την Ημέρα του Λαμπερού Αστεριού (γέννηση του Κιμ Τζονγκ-ιλ) και την Ημέρα Ίδρυσης του Κόμματος. Το 1945, όταν η Κορέα απελευθερώθηκε από τις σοβιετικές κι αμερικανικές δυνάμεις, ένα καθεστώς σοβιετικού τύπου εγκαθιδρύθηκε στη Βόρεια Κορέα με πρώτο ηγέτη τον Κιμ Ιλ-σουνγκ, με επίσημη ημερομηνία αρχής της 9 Σεπτεμβρίου εξ ου και η εν λόγω ημερομηνία εορτής. 

Οι δραστηριότητες της εορτής λαμβάνουν χώρα σε όλη τη χώρα. Μεταξύ αυτών γίνονται μουσικές εκδηλώσεις, χορευτικές, αθλοπαιδιές, Μάλιστα, σε συμβολικές επετείους όπως στα 25, 40, 50, 75 χρόνια κλπ, στην παρέλαση της πλατείας Κιμ Ιλ-σουνγκ, συμμετέχει και ο Ανώτατος Ηγέτης της χώρας. Επίσης, αυτή η εορτή είναι μία από τις λίγες περιπτώσεις που νέοι εισέρχονται στη Ένωση Παίδων της Κορέας. Σε αντίθεση με άλλες εορτές, αυτή καταλαμβάνει όλη τη χώρα και σίγουρα είναι πιο προβεβλημένη πέρα από τα σύνορα της χώρας. Η πρώτη φορά που διεξήχθη η εορτή ήταν το 1949, όμως σταμάτησε για τα επόμενα χρόνια λόγω του Πολέμου της Κορέας. Στην 70η επέτειο παρευρέθηκαν πρόεδροι και απεσταλμένοι από διάφορες χώρες για να τιμήσουν την περίσταση. 

Μεγάλο γεγονός της ημέρας είναι η στρατιωτική παρέλαση, που ουσιαστικά είναι μία εκδήλωση ισχύς της χώρας σε αυτόν τομέα. Ο στρατός για να επιτύχει κάθε φορά καλύτερο αποτέλεσμα κάνει εξαντλητικές πρόβες, μάλιστα υπάρχει και ρέπλικα της πλατείας Κιμ Ιλ-σουνγκ, όπου προετοιμάζονται ήδη από το καλοκαίρι. Η παρέλαση ξεκινά κατά τις 10.00, όταν πια εμφανίζεται ο Ανώτατος Ηγέτης και το επιτελείο του. Ενώ προς το τέλος της παρέλασης ακούγεται και ο εθνικός ύμνος της χώρας, Aegukka.
Ημέρα Ίδρυσης του Κόμματος

Η Ημέρα Ίδρυσης του Κόμματος (κορεατικά: 조선로동당 창건일) είναι μία ετήσια γιορτή κι αργία της Λαϊκής Δημοκρατίας της Κορέας, που πραγματοποιείται στις 10 Οκτωβρίου, με επίκεντρο την ίδρυση της Κεντρικής Επιτροπής του Κομμουνιστικού Κόμματος της Βόρειας Κορέας, πρόγονος του σημερινού Εργατικού Κόμματος Κορέας. Πρόκειται για μία από τις πιο σημαντικές εθνικές γιορτές της Βόρειας Κορέας μαζί με την Ημέρα του Ήλιου (γέννηση του Κιμ Ιλ-σουνγκ, 15 Απριλίου), την Ημέρα του Λαμπερού Αστεριού (γέννηση του Κιμ Τζονγκ-ιλ, 16 Φεβρουαρίου) και, τέλος, την Ημέρα Ίδρυσης της Δημοκρατίας (9 Σεπτεμβρίου). 

Τα προκαταρκτικά της ίδρυσης του Κόμματος έγιναν στις 10 Οκτωβρίου του 1945, στο σημερινό Μουσείου Ίδρυσης του Κόμματος. Η επίσημη ίδρυση της Κεντρικής Επιτροπής έγινε στις 13 Οκτωβρίου. Σε αυτήν τη συνέλευση ξεπρόβαλε για πρώτη φορά και η πολιτική θέση του Κιμ Ιλ-σουνγκ, ο οποίος δύο μήνες αργότερα έγινε και ο Γενικός Γραμματέας της Επιτροπής. Η αρχική ιδέα της ίδρυσης ήταν η αντίσταση ενάντια στη σοβιετική και την αμερικανική επιρροή, παρόλα αυτά λίγο καιρό αργότερα η Κεντρική Επιτροπή έγινε ανεξάρτητη με το Κομμουνιστικό Κόμμα Κορέας, όπου η ηγεσία του βρισκόταν στη Σεούλ. Αυτή η Επιτροπή ήταν πρόγονος του σημερινού Εργατικού Κόμματος Κορέας. 

Διάφορες δραστηριότητες λαμβάνουν χώρα εκείνη την ημέρα, μεταξύ αυτών μουσικές εκδηλώσεις, χοροί, ομιλίες και λόγοι. Ενώ, μεγάλη ποσότητα λουλουδιών εναποθέτονται μπροστά σε αγάλματα του Κιμ Ιλ-σουνγκ. Επίσης, για εκείνη τη μέρα αλλάζει και η διατροφική διανομή της χώρας, περά από διάφορα σνακς και λάδι, το σύστημα εκείνη την ημέρα διαθέτει και κρέας. Ο ηλεκτρισμός επίσης διαρκεί περισσότερο, ενώ υπάρχουν και συνεχείς ζωντανές αναφορές στην τηλεόραση της γιορτής. Αν και η γιορτή διεξάγεται στην Πιονγιάνγκ, όλη η χώρα την παρακολουθεί, ενώ οι παρευρίσκοντες στην παρέλαση και τις λοιπές εκδηλώσεις είναι εκατομμύρια. Η κυβέρνηση επίσης στις συμβολικές επετείους της γιορτής ετοιμάζει κάποιο μακρόπνοο κατασκευαστικό έργο, όπως το Μνημείο Ίδρυσης του Κόμματος, που αποκαλύφθηκε το 1995.
Βεγκάλτα Σένταϊ

Η Βεγκάλτα Σένταϊ (ιαπωνικά: ベガルタ仙台, "Begaruta Sendai") είναι ιαπωνικός επαγγελματικός ποδοσφαιρικός σύλλογος, με έδρα την Σένταϊ της Περιφέρειας Μιγιάγκι. Συμμετέχει στην J.League. Το γήπεδο της είναι το Στάδιο Σένταϊ στο Ιζούμι-κου, αν και έχει παίξει μερικούς εντός έδρας αγώνες στο κοντινό Στάδιο Μιγιάγκι.
Αντώνης Τραυλαντώνης

Ο Αντώνης Τραυλαντώνης (γενν. Αντώνιος Χρυσικόπουλος, Μεσολόγγι, 1867 – Αθήνα, 1943) ήταν Έλληνας δημοτικιστής πεζογράφος. Συνέγραψε πολλά γνωστά πεζογραφήματα, νουβέλες και διάφορα λογοτεχνικά έργα, με θέματα από την καθημερινή ζωή και τις σχέσεις των ανθρώπων, αλλά και την αρχαιότητα. Το μυθιστόρημά του με τίτλο Λεηλασία μιας Ζωής (1936, εκδόσεις «Νέα Εστία») μεταφέρθηκε το 1978 ως ομώνυμο σίριαλ στην ελληνική τηλεόραση, σε σκηνοθεσία του Κώστα Λυχναρά και με βασικό πρωταγωνιστή τον Κώστα Αρζόγλου.
Αλβέρτος Μπουρλά

Ο Αλβέρτος Μπουρλά ("γενν." 21 Οκτωβρίου 1961) είναι Έλληνας διδάκτωρ της Κτηνιατρικής Σχολής του Αριστοτελείου Πανεπιστημίου Θεσσαλονίκης, πρόεδρος και διευθύνων σύμβουλος της Pfizer. Εντάχθηκε στην εταιρεία το 1993, και κατείχε διάφορους διευθυντικούς ρόλους σε διάφορα παραρτήματα της Pfizer, μεταξύ αυτών στην Zoetis (τότε γνωστή ως τμήμα υγείας των ζώων), στα παραρτήματα εμβολίων, ογκολογίας, καταναλωτικής υγειονομικής φροντίδας, καθώς και στο παράρτημα Innovative Health της Pfizer, στο οποίο υπάγονται διάφορα τμήματα της εταιρείας. Πριν την προαγωγή του σε διευθύνοντα σύμβουλο ήταν γενικός διευθυντής επιχειρήσεων της εταιρείας. Πέρα από τη συμμετοχή του στα διοικητικά συμβούλια της Pfizer και του ομώνυμου ιδρύματος της εταιρείας (Pfizer Foundation), έχει διατελέσει μέλος του Οργανισμού για την Καινοτομία στη Βιοτεχνολογία, της ΜΚΟ Catalyst, της Συνεργασίας για τη Νέα Υόρκη και του Συνδέσμου Φαρμακευτικής Έρευνας και Παραγωγών της Αμερικής. Είναι μέλος του Συμβουλίου Επιχειρήσεων και της Στρογγυλής Τράπεζας των Επιχειρήσεων.
Σίνμοε

Το Σίνμοε (ιαπων. 新燃岳, "Shinmoedake") είναι βουνό, και συγκεκριμένα ενεργό ηφαίστειο, στον Νομό Καγκοσίμα της νότιας Ιαπωνίας, στη νήσο Κιούσου. Αποτελεί μέρος της ομάδας ηφαιστείων που είναι γνωστή ως όρη Κιρισίμα. Είναι γεωλογικώς νεαρό ηφαίστειο, καθώς πιστεύεται ότι σχηματίσθηκε στο χρονικό διάστημα από το 23000 π.Χ. μέχρι το 5300 π.Χ. περίπου.
Όρος Κίτα

Το Όρος Κίτα (ιαπων. 北岳, "Kita-dake") είναι το δεύτερο υψηλότερο βουνό της Ιαπωνίας, μετά το γνωστό όρος Φούτζι. Το Κίτα αποτελεί μέλος της οροσειράς Ακαΐσι, που είναι γνωστή και στην Ιαπωνία ως «Νότιες Ιαπωνικές Άλπεις» (南アルプス, "Minami-Arupusu") και βρίσκεται στον Νομό Γιαμανάσι, στο μεγαλύτερο νησί της χώρας, το Χονσού. Η κορυφή του Κίτα έχει υψόμετρο 3.193 μέτρα πάνω από την επιφάνεια της θάλασσας, δηλαδή το βουνό είναι κατά 583 μέτρα χαμηλότερο από το Φούτζι και ένα από τα 21 όρη της Ιαπωνίας που υπερβαίνουν σε ύψος τις τρεις χιλιάδες μέτρα.
Οντζίβα

Η Οντζίβα (), πρώην Βίλα Περέιρα ντ'Εσά (), είναι πόλη με πληθυσμό 121.537 κατοίκους (2014), και κοινότητα στον δήμο Κουανιάμα της επαρχίας Κουνένε στην Ανγκόλα. Είναι επίσης η διοικητική πρωτεύουσα της επαρχίας Κουνένε και βρίσκεται στο νότιο άκρο της χώρας. Η πόλη βρίσκεται 42 χιλιόμετρα από τα σύνορα με τη Ναμίμπια. Ήταν παραδοσιακά η έδρα του βασιλιά των Οβάμπο της φυλής Ουκγουανιάμα. Η Οντζίβα χτυπήθηκε σημαντικά από τον εμφύλιο πόλεμο της Ανγκόλας (1975-2002).
Μπρους Ρέινολντς

Ο Μπρους Ρέινολντς ("Bruce Richard Reynolds", Λονδίνο, Ηνωμένο Βασίλειο, 7 Σεπτεμβρίου 1931 – 28 Φεβρουαρίου 2013) ήταν Βρετανός κακοποιός, καταδικασμένος για τη σχεδίαση και πραγματοποίηση της γνωστής σαν «Η Μεγάλη Ληστεία του Τρένου». Η λεία που αποκόμισαν οι ληστές ανερχόταν σε περισσότερα από 2.600.000 λίρες Αγγλίας, μεγαλύτερη στη χώρα όλων των εποχών (1963). Έχοντας καταφέρει να διαφύγει της σύλληψης επί μία πενταετία, ο Ρέινολντς τελικά πιάστηκε από τις αρχές, παραπέμφθηκε σε δίκη και καταδικάστηκε σε 25ετή κάθειρξη, το 1969. Αποφυλακίστηκε οκτώ χρόνια αργότερα (1978). Συνέγραψε ο ίδιος τρία βιβλία και εμφανίσθηκε στη σκηνή ως μέλος της μουσικής μπάντας Alabama 3, στην οποία μετέχει ο γιος του. Παραμένει εμβληματική φυσιογνωμία και μετά το θάνατό του.
Μπεράτ Αλμπαϊράκ

Ο Μπεράτ Αλμπαϊράκ (Κωνσταντινούπολη, 21 Φεβρουαρίου 1978) είναι Τούρκος επιχειρηματίας και πολιτικός, γαμπρός του Τούρκου προέδρου Ρετζέπ Ταγίπ Ερντογάν. Διετέλεσε Υπουργός Οικονομικών της 66ης κυβέρνησης της Τουρκίας μέχρι την απρόσμενη παραίτηση του στις 8 Νοεμβρίου του 2020, επικαλούμενος λόγους υγείας.
Ωγκύστ ντε Βιλιέ ντε λ'Ιλ-Αντάμ

Ο Ωγκύστ ντε Βιλιέ ντε λ'Ιλ-Αντάμ (Γαλλικά: Auguste de Villiers de L'Isle-Adam), κόμης και από το 1846 μαρκήσιος (7 Νοεμβρίου 1838 - 19 Αυγούστου 1889) ήταν Γάλλος συμβολιστής ποιητής με επιρροές από τον κύκλο των Παρνασσιστών, δραματουργός και συγγραφέας διηγημάτων του οποίου το έργο αντικατοπτρίζει έναν συνδυασμό ρομαντικού ιδεαλισμού και σκληρού αισθησιασμού.
Χαν Σόρια

Ο Χαν Σόρια (κορεατικά: 한설야, γεννημένος ως Χαν Πιονγκντό, 3 Αυγούστου 1900 - 6 Απριλίου 1976) ήταν Κορεάτης συγγραφέας, πολιτικός και υπουργός παιδείας στη Βόρεια Κορέα, όπου πέρασε και το μεγαλύτερο μέρος της καριέρας του. Πρόκειται για έναν από τους σπουδαιότερους Βορειοκορεάτες μυθιστορογράφους, του οποίου η επιρροή στη βορειοκορεατική λογοτεχνία ήταν μεγάλη, μάλιστα υπήρξε επικεφαλής της Ένωσης Κορεατών Συγγραφέων και Υπουργός Παιδείας, όπως αναφέρθηκε παραπάνω.
Βιόσα Οσμάνι

Η Βιόσα Οσμάνι ("αλβανικά": Vjosa Osmani-Sadriu, γεννήθηκε στις 17 Μαΐου 1982) είναι νομικός του Κοσσυφοπεδίου και πρώην πρόεδρος της Συνέλευσης του Κοσσυφοπεδίου και πλέον πρόεδρος του Κοσσυφοπεδίου. Από τον Νοέμβριο του 2020 είχε αναλάβει ως υπηρεσιακή πρόεδρος, ενώ τον Απρίλιο του 2021 η Βουλή του Κοσόβου τη διόρισε Πρόεδρο. Είναι καθηγήτρια στο Πανεπιστήμιο της Πρίστινα στο RIT Κοσσυφοπεδίου. Έχει επίσης διδάξει ως επισκέπτρια καθηγήτρια στο Πανεπιστήμιο του Πίτσμπουργκ . Η Οσμάνι ήταν ο υποψήφια για πρωθυπουργός από το κόμμα της Δημοκρατικής Ένωσης του Κοσσυφοπεδίου (LDK) στις κοινοβουλευτικές εκλογές του Κοσσυφοπεδίου το 2019 .
Μαχάσου Ντέβτα

Το Μαχάσου Ντέβτα (γκαρβάλι: "महासू देवता मंदिर,हनोल", ινδικά: "महासू देवता मंदिर,हनोल") είναι ινδουιστικός ναός στην επαρχία Ντεχραντούν της ομόσπονδης πολιτείας Ουταράχαντ της βόρειας Ινδίας. Είναι κτισμένος στη θέση παλαιότερου, η κατασκευή του οποίου ανάγεται στον 9ο ή 10ο αιώνα μ.Χ.
Ασιατικοί Αγώνες

Οι Ασιατικοί Αγώνες, επίσης γνωστοί ως Ασιάδα, είναι μια ηπειρωτική πολυαθλητική διοργάνωση που πραγματοποιείται κάθε τέσσερα χρόνια μεταξύ αθλητών από όλη την Ασία. Οι Αγώνες διοργανώνονταν από την Ομοσπονδία Ασιατικών Αγώνων (ΟΑΑ) από τους πρώτους αγώνες στο Νέο Δελχί της Ινδίας, μέχρι τους Αγώνες του 1978. Από τους Αγώνες του 1982, διοργανώνονται από το Ολυμπιακό Συμβούλιο της Ασίας (ΟΣΑ), μετά τη διάλυση της Ομοσπονδίας Ασιατικών Αγώνων. Οι Αγώνες αναγνωρίζονται από τη Διεθνή Ολυμπιακή Επιτροπή (ΔΟΕ) και αναφέρονται ως η δεύτερη μεγαλύτερη πολυαθλητική διοργάνωση μετά τους Ολυμπιακούς Αγώνες.

Εννέα έθνη έχουν φιλοξενήσει τους Ασιατικούς Αγώνες. Σαράντα έξι έθνη έχουν συμμετάσχει στους Αγώνες, συμπεριλαμβανομένου του Ισραήλ, το οποίο αποκλείστηκε από τους Αγώνες μετά την τελευταία του συμμετοχή το 1974.

Οι πιο πρόσφατοι Αγώνες πραγματοποιήθηκαν στην Τζακάρτα και στο Παλεμπάνγκ της Ινδονησίας από τις 18 Αυγούστου έως τις 2 Σεπτεμβρίου 2018. Οι επόμενοι αγώνες προγραμματίστηκαν να διεξαχθούν στο Χανγκτσόου της Κίνας από τις 10 έως τις 25 Σεπτεμβρίου 2022. Από το 2010, οι οικοδέσποινες πόλεις διαχειρίζονται τόσο τους Ασιατικούς Αγώνες όσο και τους Παρασιατικούς Αγώνες, μία διοργάνωση για αθλητές με φυσικές αναπηρίες για να ανταγωνίζονται μεταξύ τους. Οι Παρασιατικοί Αγώνες διεξάγονται αμέσως μετά τους Ασιατικούς Αγώνες, αλλά ο αποκλεισμός των Παρασιατικών Αγώνων από το συμβόλαιο της οικοδέσποινας πόλεως των Ασιατικών Αγώνων, σήμαινε ότι και οι δύο διοργανώσεις διεξάγονται ανεξάρτητα η μία από την άλλη.
Παρκ Τζι-σουνγκ

Ο Παρκ Τζι-σουνγκ (κορεατικά: 박지성, Χάντζα: 朴智星, προφορά: pak̚.t͈ɕi.sʌŋ, 25 Φεβρουαρίου 1981) είναι Νοτιοκορεάτης πρώην επαγγελματίας ποδοσφαιριστής και διεθνής με την εθνική ομάδα της Νότιας Κορέας, ο οποίος αγωνιζόταν ως πλάγιος μέσος. Επίσης είναι εν ενεργεία πρέσβης της Μάντσεστερ Γιουνάιτεντ, στην οποία είχε αγωνιστεί και ως ποδοσφαιριστής από το το 2005 έως και το 2012. Θεωρείται ένας από τους σπουδαιότερους Ασιάτες ποδοσφαιριστές όλων των εποχών και σαφώς ο πιο επιτυχημένος, έχοντας κερδίσει 19 τρόπαια στην καριέρα του. Μεταξύ άλλων ήταν ο πρώτος Ασιάτης που κατέκτησε το Τσάμπιονς Λιγκ, καθώς και ο πρώτος που συμμετείχε σε αυτό. Επίσης, είναι ο πρώτο Ασιάτης που κέρδισε το Παγκόσμιο Κύπελλο Συλλόγων. Σχετικά με τα χαρακτηριστικά του, ο Παρκ, μπορούσε να παίξει σε όλες τις θέσεις του κέντρου, ενώ τον χαρακτήριζε η πειθαρχία, το ήθος, η σωματική του κατάσταση, και οι κινήσεις του μακριά από την μπάλα. Λόγω των σωματικών δυνατοτήτων του, του είχε αποδοθεί το προσωνύμιο "Ο Παρκ με τους Τρεις Πνεύμονες". 

Γεννημένος στη Σεούλ, ξεκίνησε να ασχολείται με το ποδόσφαιρο σε μικρή ηλικία και ως νέος αγωνιζόταν με την ομάδα του Myongji University. Το 2000, πήρε μεταγραφή στην ιαπωνική Κιότο Σάνγκα ΦΚ, ενώ εκείνη τη χρονιά έκανε και το ντεμπούτο στην Εθνική Νότιας Κορέας. Το 2002, ο Γκους Χίντιγκ, τέως προπονητής του στην εθνική, πήγε σε PSV Άιντχοβεν και τον πήρε μαζί του, το 2003. Τη σεζόν 2004-05 στο Τσάμπιονς Λιγκ, έκανε εξαιρετική χρονιά, τόσο αυτός όσο και η ομάδα του, όπου έφτασε έως και τους ημιτελικούς. Τότε έδειξε ενδιαφέρον για αυτόν ο Σερ Άλεξ Φέργκιουσον και τον πήρε στη Μάντσεστερ Γιουνάιτεντ, την επόμενη χρονιά. Εκεί έκανε ουσιαστικά τη μεγάλη του καριέρα, κερδίζοντας μεταξύ άλλων τέσσερις φορές την Πρέμιερ Λιγκ και μία φορά το Τσάμπιονς Λιγκ τη σεζόν 2007-08, καθώς και το Παγκόσμιο Κύπελλο Συλλόγων. Το 2012, έφυγε από την Μάντσεστερ με προορισμό την Κουίνς Παρκ Ρέιντζερς, χωρίς να επιτύχει κάτι εκεί, αφού, εκτός του ότι τραυματίστηκε, η ομάδα υποβιβάστηκε. Την καριέρα του την τελείωσε ως δανεικός στην PSV (2013-14). 

Ως μέλος της Εθνικής ομάδας της Νότιας Κορέας έκανε 100 συμμετοχές, πετυχαίνοντας και 13 γκολ. Ήταν μάλιστα και στέλεχος της μεγαλύτερης διεθνής επιτυχίας της, στο Μουντιάλ του 2002, όταν έφτασε μέχρι τα ημιτελικά του θεσμού. Επίσης, συμμετείχε και στα δύο επόμενα Μουντιάλ του 2006 και του 2010. Κατάφερε, επίσης, να ονομαστεί MVP τέσσερις φορές, τις περισσότερες από κάθε άλλο Ασιάτη ποδοσφαιριστή. Αν και λίγα είναι γνωστά για την προσωπική του ζωή, το 2014 παντρεύτηκε τη ρεπόρτερ Κιμ Μιν-τζι, με την οποία απέκτησε και μία κόρη, το 2015, γεννηθείσα στο Λονδίνο.
Δήμαρχος της Πόλης της Νέας Υόρκης

Ο Δήμαρχος της Πόλης της Νέας Υόρκης (αγγλικά: "Mayor of the City of New York") είναι ο επικεφαλής του εκτελεστικού τμήματος της Κυβέρνησης της Νέας Υόρκης. Το αξίωμα του Δημάρχου διαχειρίζεται όλες τις αστικές υπηρεσίες, τη δημόσια περιουσία, την αστυνομία και την πυροπροστασία, τους περισσότερους δημόσιους οργανισμούς και επιβάλλει όλους τους νόμους της πόλης και της Πολιτείας εντός της Πόλης της Νέας Υόρκης.

Ο προϋπολογισμός, που εποπτεύεται από το Γραφείο Διαχείρισης και Προϋπολογισμού του Δήμου της Νέας Υόρκης, είναι ο μεγαλύτερος προϋπολογισμός τοπικής αυτοδιοίκησης στις Ηνωμένες Πολιτείες, με περίπου 92 δισεκατομμύρια δολάρια ετησίως. Η πόλη απασχολεί 325.000 άτομα, δαπανά περίπου 21 δισεκατομμύρια δολάρια για την εκπαίδευση περισσότερων από 1,1 εκατομμυρίων μαθητών (το μεγαλύτερο δημόσιο σχολικό σύστημα στις Ηνωμένες Πολιτείες) και αντλεί περίπου 27 δισεκατομμύρια δολάρια από φόρους. Λαμβάνει ως χρηματοδότηση από την Πολιτεία και την Ομοσπονδιακή Κυβέρνηση περίπου 14 δισεκατομμύρια δολάρια ετησίως.

Το γραφείο του Δημάρχου, που βρίσκεται στο Δημαρχείο της Νέας Υόρκης, έχει δικαιοδοσία και για τους πέντε Δήμους της Πόλης Νέας Υόρκης: Μανχάταν, Μπρούκλιν, Μπρονξ, Στέιτεν Άιλαντ και Κουίνς. Ο Δήμαρχος διορίζει πολλούς αξιωματούχους, συμπεριλαμβανομένων των επιτρόπων που διευθύνουν τα τμήματα-υπηρεσίες της πόλης, καθώς και τους αντιδημάρχους του. Η νομοθεσία που εκδίδει ο Δήμαρχος περιλαμβάνεται στους Κανόνες της Πόλης της Νέας Υόρκης. Σύμφωνα με την ισχύουσα νομοθεσία, ο Δήμαρχος περιορίζεται σε δύο συνεχόμενες θητείες τεσσάρων ετών. Οι θητείες που μπορεί ένα άτομο να αναλάβει έγιναν από δύο σε τρεις στις 23 Οκτωβρίου 2008, όταν το Δημοτικό Συμβούλιο της Νέας Υόρκης ψήφισε υπέρ της αναθεώρησης του περιορισμού αυτού. Ωστόσο, το 2010, ένα δημοψήφισμα επέστρεψε το όριο στις δύο θητείες.

Ο σημερινός δήμαρχος είναι ο Μπιλ ντε Μπλάζιο, ο οποίος εξελέγη στις 5 Νοεμβρίου 2013 και επανεξελέγη για δεύτερη θητεία στις 7 Νοεμβρίου 2017.
Κιτασάτο Σιμπασαμπούρο

Ο Κιτασάτο Σιμπασαμπούρο, "αγγλ." Kitasato Shibasaburō (στα ιαπωνικά: 北里 柴三郎, 29 Ιανουαρίου 1853 – 13 Ιουνίου 1931) ήταν σημαντικός Ιάπωνας γιατρός και βακτηριολόγος. Συνέβαλε καθοριστικά στην ανακάλυψη μεθόδου για την πρόληψη του τέτανου και της διφθερίτιδας. Ανακάλυψε στο ίδιο χρονικό διάστημα, όπως ο δρ. Αλεξάντρ Υερσέν, το μολυσματικό παράγοντα της βουβωνικής πανώλης. 

Είχε προταθεί για το πρώτο βραβείο Νόμπελ Φυσιολογίας ή Ιατρικής το 1901 χωρίς να το λάβει τελικά. Το Νόμπελ Ιατρικής απονεμήθηκε στον Έμιλ φον Μπέρινγκ.
Γκουρού Ντατ Σοντχί

Ο Γκουρού Ντατ Σοντχί (χίντι: गुरु दत्त सोंधी, "Guru Dutt Sondhi") (10 Δεκεμβρίου 1890 - 20 Νοεμβρίου 1966) ήταν Ινδός διαχειριστής αθλημάτων, διευθυντής της ινδικής Ολυμπιακής ομάδας σε τρεις Ολυμπιακούς Αγώνες, ιδρυτής των Αγώνων Δυτικής Ασίας και ιδρυτής της Ομοσπονδίας Ασιατικών Αγώνων, που διοργάνωσε τους πρώτους Ασιατικούς Αγώνες. Τη στιγμή των εναρκτήριων Ασιατικών Αγώνων στο Νέο Δελχί, ήταν γραμματέας της Ινδικής Ολυμπιακής Ομοσπονδίας.
Κιμ Πιονγκ-ιλ

Ο Κιμ Πιονγκ-ιλ (κορεατικά: 김평일, προφορά: kim.pʰjɔŋ.il, 10 Αυγούστου 1954) είναι Βορειοκορεάτης πολιτικός και διπλωμάτης, ο οποίος υπηρετεί τη χώρα του στο εξωτερικό, από το 1979 έως και το 2019, σε πρεσβείες όπως της Ουγγαρίας, Βουλγαρίας, Φινλανδίας, Πολωνίας και Τσεχίας. Είναι επίσης ο μόνος εν ζωή γιος του πρώτου Ανώτατου Ηγέτη της Βόρειας Κορέας, Κιμ Ιλ-σονγκ, ετεροθαλής αδελφός του δεύτερου Ηγέτη της χώρας Κιμ Τζονγκ-ιλ και θείος του τωρινού Ηγέτη, Κιμ Τζονγκ-ουν. Μητέρα του ήταν η δεύτερη γυναίκα του Κιμ Ιλ-σονγκ, Κιμ Σονγκ-ε. Γεννήθηκε στη Πιονγιάνγκ και σπούδασε οικονομικά στο πανεπιστήμιο Κιμ Ιλ-σονγκ, και κατόπιν στο ομότιτλο Πολεμικό Κολέγιο. 

Λέγεται ότι υπήρξε, ειδικότερα κατά τη δεκαετία του 1970, διαμάχη μεταξύ αυτού και το Κιμ Τζονγκ-ιλ, λόγω της απερίσκεπτης και κολάσιμης ζωής του πρώτου. Ο δεύτερος για να προστατέψει την προσωπολατρία που είχε δημιουργηθεί για την οικογένεια Κιμ, το ανέφερε στον πατέρα του, μεγαλώνοντας κιόλας την έυνοια του προς αυτόν. Έτσι, το 1979, ξεκίνησε να υπηρετεί τη χώρα του στο εξωτερικό ως διπλωμάτης, σε χώρες σχετικές με το πολίτευμα της χώρας του όπως η Γιουγκοσλαβία, η Λαϊκή Δημοκρατία της Βουλγαρίας και η Λαϊκή Δημοκρατία της Ουγγαρίας, όμως όταν οι τελευταίοι άρχισαν διπλωματικές σχέσεις με τη Νότια Κορέα, εκείνος πήγε στη Φινλανδία. Αυτή τη στιγμή είναι Βορειοκορεάτης πρέσβης της Τσεχίας. 

Ο Κιμ Πιονγκ-ιλ, λέγεται ότι αποτελεί έως και σήμερα μία απειλή για την κυβέρνηση της Βόρειας Κορέας, ενώ έχει αναφερθεί ότι είναι στόχος μυστικών υπηρεσιών τόσο της Βόρειας όσο και της Νότιας Κορέας. Παρόλα αυτά, στα χρόνια που ακολούθησαν, έχει κρατήσει τη προσωπική του μακριά από τη δημοσιότητα, σε αντίθεση με τον ανιψιό του Κιμ Τζονγκ-ναμ, ο οποίος δολοφονήθηκε στην Κουάλα Λουμπούρ, το 2017. Το 2011, υπάρχουν αναφορές ότι γύρισε στη Βόρεια Κορέα, να παρευρεθεί στο πλευρό της μητέρας του, που ήταν άρρωστη ή ότι πήγε να παρακολουθήσει την επέτειο θανάτου του πατέρα του. Λέγεται επίσης ότι για λόγους υγείας επέστρεψε το 2019 στην πατρίδα του, στην οποία διαμένει έπειτα από 40 χρόνια απουσίας.
Κασλίκ

"Sibier", η περιοχή και η πόλη, μπορεί να δει κανείς σε αυτόν τον χάρτη από τον [[Γεράρδος Μερκάτορ|Γεράρδο Μερκάτορα]] (δημοσιεύθηκε το 1595), που βρίσκεται σε έναν αριστερό παραπόταμο του [[Ποταμός Ομπ|ποταμού Ομπ]]. Ο Μερκάτορ τοποθετεί σωστά το Κασλίκ σε περίπου 58° βόρειο γεωγραφικό πλάτος, αλλά κάπως υπερβολικά προς τα δυτικά.
Το Κασλίκ, Ισκέρ ή Σιμπίρ (σιβηρική ταταρική γλώσσα: "Sibir", "Qaşliq" ή "Esker") ήταν ένα μεσαιωνικό (14ο-16ο αιώνα) φρούριο των Τατάρων της Σιβηρίας, που αποτέλεσε τον 16ο αιώνα πρωτεύουσα του Χανάτου της Σιβιρίας, στη δεξιά όχθη του ποταμού Ιρτίς στην συμβολή του με το ρυάκι Σιμπίρσκα, περίπου 17 χιλιόμετρα από τη σύγχρονη πόλη Τομπόλσκ.
Τω Σέιν Κο

Ο Τω Σέιν Κο ("Taw Sein Ko", βιρμ. တော်စိန်ကို, κιν. 杜成誥 - "Του Τσιν-Κάου", 7 Δεκεμβρίου 1864 – 29 Μαΐου 1930) ήταν ο πρώτος γνωστός Βιρμανός αρχαιολόγος.
Βασίλης Διγαλάκης

Ο Βασίλης Διγαλάκης είναι Έλληνας πανεπιστημιακός, πρώην πρύτανης του Πολυτεχνείου Κρήτης, πολιτικός, βουλευτής Χανίων της Νέας Δημοκρατίας και πρώην υφυπουργός Παιδείας και Θρησκευμάτων αρμόδιος για θέματα Ανώτατης Εκπαίδευσης στην κυβέρνηση του Κυριάκου Μητσοτάκη.
Ο Δολοφόνος της Λεωφόρου

Ο Δολοφόνος της Λεωφόρου (Πρωτότυπος τίτλος: The Hitch-Hiker) είναι ένα φιλμ νουάρ Αμερικανικής παραγωγής του 1953 σε σκηνοθεσία Άιντα Λουπίνο και σενάριο του Ρόμπερτ Λ. Τζόσεφ, της Λουπίνο και του πρώην σύζυγου της Κόλιερ Γιανγκ, βασισμένο σε μια ιστορία του Ντάνιελ Μεϊνγουόρινγκ, εμπνευσμένη από την πραγματική ιστορία του Μπίλι Κουκ, ενός ψυχοπαθή δολοφόνου ο οποίος το 1950 στην Καλιφόρνια δολοφόνησε μία πενταμελή οικογένεια και έναν πλανόδιο πωλητή. Πρωταγωνιστούν: Έντμοντ Ο'Mπράιεν, Φρανκ Λόβτζοϊ, Γουίλιαμ Τάλμαν και ο Χοσέ Τορβέι.

«Ο Δολοφόνος της Λεωφόρου» θεωρείται ως το πρώτο αμερικανικό φιλμ νουάρ που σκηνοθέτησε μια γυναίκα και επιλέχθηκε το 1998 για να ενταχθεί στο Εθνικό Μητρώο Κινηματογράφου των Ηνωμένων Πολιτειών ως «πολιτιστικά, ιστορικά ή αισθητικά σημαντική» Η ταινία είναι δημόσια.
Μεγάλο Τείχος Προστασίας της Κίνας

μικρογραφία|300x300εσ|Ο μηχανισμός του Μεγάλου Τείχους Προστασίας της Κίνας
Το Μεγάλο Τείχος προστασίας της Κίνας (παραδοσιακά Κινέζικα: 防火長城, απλοποιημένα Κινέζικα: 防火长城, πίνγιν: Fánghuǒ Chángchéng) είναι ο συνδυασμός νομοθετικών ενεργειών και τεχνολογιών που επιβάλλονται από τη Λαϊκή Δημοκρατία της Κίνας για τη ρύθμιση του διαδικτύου στο εσωτερικό της χώρας. Ο ρόλος του στη λογοκρισία του διαδικτύου στην Κίνα είναι να αποκλείει την πρόσβαση σε επιλεγμένους ξένους ιστότοπους και να επιβραδύνει τη διασυνοριακή κίνηση στο Διαδίκτυο. Το αποτέλεσμα περιλαμβάνει: περιορισμό πρόσβασης σε ξένες πηγές πληροφοριών, αποκλεισμός ξένων εργαλείων Διαδικτύου (π.χ. Αναζήτηση Google, Facebook, Twitter, Wikipedia, και άλλα) και εφαρμογές για κινητά, και την απαίτηση από τις ξένες εταιρείες να προσαρμοστούν στους εσωτερικούς κανονισμούς. 

Εκτός από τη λογοκρισία, το τείχος επηρέασε επίσης την ανάπτυξη της εσωτερικής οικονομίας του διαδικτύου της Κίνας καλλιεργώντας εγχώριες εταιρείες και μειώνοντας την αποτελεσματικότητα προϊόντων από ξένες εταιρείες διαδικτύου. Οι τεχνικές που εφαρμόστηκαν από την κινεζική κυβέρνηση για να διατηρήσουν τον έλεγχο του Μεγάλου Τείχους Προστασίας μπορούν να περιλαμβάνουν τη τροποποίηση των αποτελεσμάτων αναζήτησης ορισμένων, όπως για παράδειγμα μετά τη σύλληψη του Άι Γουέιγουεϊ, και την αίτηση σε παγκόσμιους ομίλους για την κατάργηση περιεχομένου, όπως συνέβη όταν υπέβαλαν αναφορά στην Apple για την κατάργηση της εφαρμογής Quartz, μετά από αναφορές στην εφαρμογή για τις διαμαρτυρίες του Χονγκ Κονγκ το 2019-20. 

Το τείχος λειτουργούσε στο παρελθόν από το Κρατικό Γραφείο Πληροφοριών Διαδικτύου, ως μέρος του Εγχειρήματος Χρυσή Ασπίδα. Από το 2013, το τείχος προστασίας λειτουργεί τεχνικά από την Διοίκηση Κυβερνοχώρου της Κίνας (ΔΚΚ), η οποία είναι ο φορέας που είναι υπεύθυνος για τη μετάφραση της θέλησης του Κομμουνιστικού Κόμματος της Κίνας σε τεχνικές προδιαγραφές. 

Όπως αναφέρεται στην αρχή «μία χώρα, δύο συστήματα», οι ειδικές διοικητικές περιοχές της Κίνας (ΕΔΠ) όπως το Χονγκ Κονγκ και το Μακάο δεν επηρεάζονται από το τείχος προστασίας, καθώς οι ΕΔΠ έχουν τα δικά τους κυβερνητικά και νομικά συστήματα και επομένως απολαμβάνουν υψηλό βαθμό αυτονομίας . Ωστόσο, το αμερικανικό υπουργείο Εξωτερικών ανέφερε ότι οι αρχές της κεντρικής κυβέρνησης παρακολούθησαν στενά τη χρήση του Διαδικτύου σε αυτές τις περιοχές. 

Ο όρος "Great Firewall of China (Μεγάλο Τείχος Προστασίας της Κίνας)" είναι ένα λογοπαίγνιο των λέξεων firewall (τείχος προστασίας) και Great Wall of China (Μέγα Τείχος της Κίνας) και χρησιμοποιήθηκε για πρώτη φορά σε έντυπη μορφή από τον Ζερεμί Μπαρμέ το 1997. Ο όρος ξεκίνησε τη χρήση του στο Πεκίνο το 1996 από τον Στίβεν Γκέριν της Redfish Group, μια διαδικτυακή εταιρεία παροχής συμβουλών στο Πεκίνο. Οι συνεντεύξεις του Γκέριν του 1996 από την Άντρια Κόππελ του CNN και τη Μέρι Κέι Μάτζισταντ του NPR περιελάμβαναν τον Γκέριν να συζητά για την «αντιστροφή του τείχους προστασίας» στην Κίνα. 

== Παραπομπές ==
Νεγκότινο

Το Νεγκότινο (στη μακεδονική γλώσσα: Неготино) είναι πόλη της Βόρειας Μακεδονίας. 
Είναι χτισμένο σε υψόμετρο 150μ., στις όχθες του Αξιού, στη Περιφέρεια Βάρνταρ και αποτελεί την έδρα του Δήμου Νεγκότινο. Έχει πληθυσμό περίπου 13.000 κατοίκους.
Πιστεύεται ότι στη θέση όπου είναι χτισμένο το Νεγκότινο βρισκόταν η αρχαία πόλη Αντιγονεία, που ιδρύθηκε στα ελληνιστικά χρόνια από τον Αντίγονο Β’ Γονατά. Η Αντιγονεία καταστράφηκε τον 11ο αιώνα από ισχυρό σεισμό, που έπληξε και άλλες πόλεις της περιοχής.

Μεγάλο μέρος της τοπικής οικονομίας στηρίζεται στη παραγωγή κρασιού.
Ισφαρά

Η Ισφαρά ή Εσφαρά (τατζίκικα: Исфара, ) είναι πόλη στην περιφέρεια Σουγντ στο βόρειο Τατζικιστάν, στα σύνορα με το Κιργιστάν. 

Υπάρχουν επί του παρόντος εδαφικές διαφορές μεταξύ Τατζικιστάν και Κιργιστάν σχετικά με την περιοχή της Κοιλάδας Ισφαρά.
Κιμ Γιονγκ-ναμ

Ο Κιμ Γιονγκ-ναμ (κορεατικά: 김영남, Χάντσα: 金永南, RR: "Gim Yeong-nam", MR: "Kim Yŏng-nam", 4 Φεβρουαρίου 1928) είναι Βορειοκορεάτης πολιτικός και πρώην Πρόεδρος του Προεδρείου της Ανώτατης Λαϊκής Συνέλευσης της Λαϊκής Δημοκρατίας της Κορέας, από το 1998 έως και το 2019. Πιο πριν υπήρξε Υπουργός Εξωτερικών Υποθέσεων της Βόρειας Κορέας, από το 1983 έως και το 1988, ενώ το 2010, είναι εκλεγμένο μέλος της Κεντρικής Επιτροπής του Εργατικού Κόμματος Κορέας.
Γιοϊτσίρο Νάμπου

Ο Γιοϊτσίρο Νάμπου (ιαπων. 南部 陽一郎, "Nanbu Yōichirō", αγγλ. "Yoichiro Nambu", 18 Ιανουαρίου 1921 – 5 Ιουλίου 2015) ήταν Ιαπωνο-αμερικανός φυσικός, καθηγητής στο Πανεπιστήμιο του Σικάγου. Γνωστός για τις συνεισφορές του στη θεωρητική φυσική, ο Γιοϊτσίρο μοιράσθηκε με τους επίσης Ιάπωνες Μακότο Κομπαγιάσι και Τοσιχίντε Μασκάβα το Βραβείο Νόμπελ Φυσικής το 2008 για την ανακάλυψη (1960) του μηχανισμού της αυθόρμητης θραύσεως συμμετρίας στην υποατομική φυσική, που αρχικώς συνειδητοποιήθηκε για τη συμμετρία δεξιού-αριστερού στην ισχυρή αλληλεπίδραση και αργότερα στην ηλεκτρασθενή αλληλεπίδραση και στον μηχανισμό Χιγκς. Προβλέφτηκε έτσι η ύπαρξη τουλάχιστον τριών οικογενειών κουάρκ στη φύση.
Ανιαβάν

Το Ανιαβάν (αρμενικά: ', παλαιότερα γνωστό ως Ανί Καγιαράν"') είναι αγροτική κοινότητα του "μαρζ" του Σιράκ, στην Αρμενία. Το 2008, αριθμούσε κατοίκους.
Ντζορακάπ

Το Ντζορακάπ (αρμενικά: ', έως το 1935 γνωστό ως Μπογαζκιασάν"') είναι αγροτική κοινότητα του "μαρζ" του Σιράκ, στην Αρμενία. Το 2008, αριθμούσε κατοίκους.
Νότια Αραβία

Η Νότια Αραβία, επίσης γνωστή ως Μείζων Υεμένη, είναι μια ιστορική περιοχή που αποτελείται από τη νότια περιοχή της Αραβικής Χερσονήσου, που επικεντρώνεται κυρίως στη σημερινή Δημοκρατία της Υεμένης, αλλά επίσης έχει συμπεριλάβει ιστορικά τις επαρχίες Νατζράν, Τζιζάν και Ασίρ, οι οποίες βρίσκονται σήμερα στη Σαουδική Αραβία και στο Κυβερνείο Ντοφάρ του σημερινού Ομάν.

Η Νότια Αραβία κατοικείται από ανθρώπους που έχουν χαρακτηριστικές γλωσσικές και εθνοτικές συγγένειες, καθώς και παραδόσεις και πολιτισμό, που ξεπερνούν τα πρόσφατα πολιτικά όρια. Υπάρχουν δύο γηγενείς γλωσσικές ομάδες: οι πλέον εξαφανισμένες παλαιές νοτιοαραβικές γλώσσες και οι μη σχετιζόμενες σύγχρονες νοτιοαραβικές γλώσσες, όπου είναι και οι δύο μέλη της σημιτικής οικογένειας.
Γκουσαναγκιούγ

Το Γκουσαναγκιούγ (αρμενικά: ', έως το 1977 γνωστό ως Γαπουλού"') είναι αγροτική κοινότητα του "μαρζ" του Σιράκ, στην Αρμενία. Το 2008, αριθμούσε κατοίκους.
Χαϊκαντζόρ

Το Χαϊκαντζόρ (αρμενικά: ', έως το 1950 γνωστό ως Γζλκιλισά"') είναι αγροτική κοινότητα του "μαρζ" του Σιράκ, στην Αρμενία. Το 2008, αριθμούσε κατοίκους.

Ευρισκόμενη επί των αρμενοτουρκικών συνόρων, ευρίσκεται απέναντι από το παλαιό και σημαντικό μοναστήρι του Χορομός.
Τζραπί

Το Τζραπί (αρμενικά: "") είναι αγροτική κοινότητα του "μαρζ" του Σιράκ, στην Αρμενία. Το 2008, αριθμούσε κατοίκους.
Ισαχακιάν

Το Ισαχακιάν (αρμενικά: ', παλαιότερα γνωστό ως Χαρούμ, ενώ, έως το 1945, ως Γαζαραμπάντ"') είναι αγροτική κοινότητα του "μαρζ" του Σιράκ, στην Αρμενία. Περιλαμβάνοντας, επίσης, τον οικισμό του Μπαρντζρασέν, το 2008, αριθμούσε κατοίκους.
Οι Λουσιάδες

Οι Λουσιάδες (πορτογαλικά: "Os Lusíadas") είναι επικό ποίημα του Λουίς δε Καμόες που θέμα του έχει την ανακάλυψη της θαλάσσιας οδού προς την Ινδία από τον Πορτογάλο θαλασσοπόρο και εξερευνητή Βάσκο ντα Γκάμα. Αποτελείται από 10 άσματα ("cantos") και είναι γραμμένο σε οκτάβα ("ottava rima") - στο σύνολο 1.102 οκτάστιχες στροφές, ήτοι 8.816 στίχοι - κατά το ιταλικό πρότυπο του διάσημου Μαινόμαινου Ορλάνδου του Λουντοβίκο Αριόστο. Θεωρείται ως το εθνικό ποίημα της Πορτογαλίας και το μεγαλύτερο ποιητικό επίτευγμα της πορτογαλικής Αναγέννησης. 

Ο στόλος επιστρέφει στη Λισαβόνα. Στο τέλος του έργου ο ποιητής παρατηρεί απογοητευμένος ότι στην ίδια την Πορτογαλία έχει σχεδόν σβήσει το άισθημα του ηρωισμού των παλιών καιρών. Απευθύνεται στον βασιλιά Σεβαστιανό και τον καλεί να μην ξεχνά τους Πορτογάλους που αγωνίζονται πέρα από τις θάλσσες για τη δική του δόξα και τη δόξα της Πορτογαλίας. Τον καλεί να έχει σύμβουλό του μόνο την πείρα και την προσωπική αξία και υπόσχεται να γράψει αυτός (ο Καμόενς) ένα νέο έπος για τα μελλοντικά κατορθώματα του βασιλιά εναντίον των μωαμεθανών της Αφρικής. Εύχεται στον βασιλιά να γίνει ένας νέος Μέγας Αλέξανδρος, που όμως δεν θα χρειάζεται, όπως ο Μακεδόνας στρατηλάτης, να φθονεί τον Αχιλλέα επειδή ο ίδιος ο βασιλιάς δεν είχε έναν Όμηρο για να ψάλλει τη δόξα του.
Νορσέν

Το Νορσέν (αρμενικά: ', παλαιότερα γνωστό ως Μπαγκραβάν"') είναι αγροτική κοινότητα του "μαρζ" του Σιράκ, στην Αρμενία. Περιλαμβάνοντας, επίσης, τον οικισμό του Χαρκόβ, το 2008, αριθμούσε κατοίκους.
Λαντζίκ

Το Λαντζίκ (αρμενικά: ', έως το 1947 γνωστό ως Μουσλουγλού"') είναι αγροτική κοινότητα του "μαρζ" του Σιράκ, στην Αρμενία. Το 2008, αριθμούσε κατοίκους.
Σαρακάπ

Το Σαρακάπ (αρμενικά: ', έως το 1935 γνωστό ως Μποζντογάν"') είναι αγροτική κοινότητα του "μαρζ" του Σιράκ, στην Αρμενία. Το 2008, αριθμούσε κατοίκους.
Σαρναγμπιούρ

Το Σαρναγμπιούρ (αρμενικά: ', έως το 1940 γνωστό ως Σογκουτλού ή Γζλκιλισά"') είναι αγροτική κοινότητα του "μαρζ" του Σιράκ, στην Αρμενία. Το 2008, αριθμούσε κατοίκους.
Ανουσαβάν

Το Ανουσαβάν (αρμενικά: ', έως το 1969 γνωστό ως Μπεκιάντ ή Παρνί Σουλτάν"') είναι αγροτική κοινότητα του "μαρζ" του Σιράκ, στην Αρμενία. Το 2008, αριθμούσε κατοίκους.
Αρεβσάτ

Το Αρεβσάτ ή Αρεβασάτ (αρμενικά: ', έως το 1948 γνωστό ως Γιεκανλάρ"') είναι αγροτική κοινότητα του "μαρζ" του Σιράκ, στην Αρμενία. Το 2008, αριθμούσε κατοίκους.